Ericu950/Stoicheia-meter-silver huggingface dataset:
ὁ δ ἐνδιδοὺς ἢ ἐπιτείνων οὐ μένει βασιλεὺς οὐ δὲ ἄρχων , ἀλλ ἢ δημαγωγὸς ἢ δεσπότης γιγνόμενος , ἐμποιεῖ τὸ μισεῖν ἢ καταφρονεῖν τοῖς ἀρχομένοις .
οὐ μὴν ἀλλ ἐκεῖνο μὲν ἐπιεικείας δοκεῖ καὶ φιλανθρωπίας εἶναι , τοῦτο δὲ φιλαυτίας ἁμάρτημα καὶ χαλεπότητος 0 1 .
εἰ δὲ δεῖ καὶ τὰ δυστυχηθέντα μὴ παντάπασι ποιεῖσθαι δαίμονος , ἀλλ ἠθικὰς καὶ παθητικὰς ζητεῖν ἐν αὐτοῖς διαφοράς , θυμοῦ μὲν ἀλογίστου καὶ τάχος ἐχούσης ἄβουλον ὀργῆς μή τε τις ἐκεῖνον ἐν τοῖς πρὸς τὸν ἀδελφὸν ἀπολυέτω μή τε τοῦτον ἐν τοῖς πρὸς τὸν υἱόν ἡ δὲ κινήσασα τὸν θυμὸν ἀρχὴ μᾶλλον παραιτεῖται τὸν ὑπὸ μείζονος αἰτίας ὥσπερ ὑπὸ πληγῆς χαλεπωτέρας ἀνατραπέντα 0 1 .
ῥωμύλῳ μὲν γὰρ ἐκ βουλῆς καὶ σκέψεως περὶ κοινῶν συμφερόντων διαφορᾶς γενομένης οὐκ ἄν ἠξίωσέ τις ἄφνω τὴν διάνοιαν ἐν τηλικούτῳ πάθει γενέσθαι ·
θησέα δὲ πρὸς τὸν υἱόν , ἃ πάμπαν ὀλίγοι τῶν ὄντων διαπεφεύγασιν , ἔρως καὶ ζηλοτυπία καὶ διαβολαὶ γυναικὸς ἔσφηλαν .
ὃ δὲ μεῖζόν ἐστιν , ὁ μὲν Ῥωμύλου θυμὸς εἰς ἔργον ἐξέπεσε καὶ πρᾶξιν οὐκ εὐτυχὲς ἔχουσαν τέλος , ἡ δὲ Θησέως ὀργὴ μέχρι λόγου καὶ βλασφημίας καὶ κατάρας πρεσβυτικῆς προῆλθε , τὰ δ ἄλλα φαίνεται τῇ τύχῃ χρήσασθαι τὸ μειράκιον .
ὥστε ταύτας μὲν ἄν τις ἀποδοίη τῷ Θησεῖ τὰς ψήφους ·
ἐκείνῳ δὲ πρῶτον μὲν ὑπάρχει μέγα τὸ μικροτάτας λαβεῖν ἀρχὰς ἐπὶ τὰ πράγματα .
δοῦλοι γὰρ δὴ καὶ συφορβῶν παῖδες ὀνομαζόμενοι , πρὶν ἐλεύθεροι γενέσθαι , πάντας ὀλίγου δεῖν ἠλευθέρωσαν Λατίνους , ἑνὶ χρόνῳ τῶν καλλίστων ὀνομάτων ἅμα τυχόντες , φονεῖς ἐχθρῶν καὶ σωτῆρες οἰκείων καὶ βασιλεῖς ἐθνῶν καὶ οἰκισταὶ πόλεων , οὐ μετοικισταὶ , καθάπερ ἦν ὁ Θησεύς , ἐκ πολλῶν συντιθεὶς καὶ συνοικοδομῶν ἓν οἰκητήριον , ἀναιρῶν δὲ πολλὰς πόλεις ἐπωνύμους βασιλέων καὶ ἡρώων παλαιῶν .
ῥωμύλος δὲ ταῦτα μὲν ὕστερον ἔδρα , τοὺς πολεμίους ἀναγκάζων τὰ οἰκεῖα καταβάλλοντας καὶ ἀφανίζοντας τοῖς νενικηκόσι προσνέμεσθαι ·
τὸ δὲ πρῶτον οὐ μετατιθεὶς οὐ δ αὔξων τὴν ὑπάρχουσαν , ἀλλὰ ποιῶν ἐξ οὐχ ὑπαρχόντων καὶ κτώμενος ἑαυτῷ χώραν ὁμοῦ , πατρίδα , βασιλείαν , γένη , γάμους , οἰκειότητας , ἀνῄρει μὲν οὐδένα οὐ δὲ ἀπώλλυεν , εὐεργέτει δὲ τοὺς ἐξ ἀοίκων καὶ ἀνεστίων δῆμον ἐθέλοντας εἶναι καὶ πολίτας , λῃστὰς δὲ καὶ κακούργους οὐκ ἀπέκτεινεν , ἀλλ ἔθνη προσηγάγετο πολέμῳ καὶ πόλεις κατεστρέψατο καὶ βασιλεῖς ἐθριάμβευσε καὶ ἡγεμόνας .
καὶ τὸ μὲν Ῥώμου πάθος ἀμφισβητούμενον ἔχει τὸν αὐτόχειρα , καὶ τὸ πλεῖστον εἰς ἑτέρους τῆς αἰτίας τρέπουσι ·
τὴν δὲ μητέρα διολλυμένην ἔσωσε περιφανῶς , καὶ τὸν πάππον ἀκλεῶς δουλεύοντα καὶ ἀτίμως εἰς τὸν Αἰνείου θρόνον ἐκάθισε , καὶ πολλὰ μὲν ἑκὼν εὐεργέτησεν , ἔβλαψε δὲ αὐτὸν οὐ δὲ ἄκων .
τὴν δὲ Θησέως λήθην καὶ ἀμέλειαν τῆς περὶ τὸ ἱστίον ἐντολῆς μόλις ἂν οἶμαι μακρᾷ τινι παραιτήσει καὶ ἐν ῥᾳθύμοις δικασταῖς αἰτίαν ἀποφυγεῖν πατροκτονίας ·
ὃ δὴ καὶ συνιδών τις Ἀττικὸς ἀνὴρ ὡς παγχάλεπόν ἐστι βουλομένοις ἀπολογεῖσθαι , πλάττει τὸν Αἰγέα τῆς νεὼς προσφερομένης ὑπὸ σπουδῆς ἀνατρέχοντα πρὸς τὴν ἀκρόπολιν θέας ἕνεκα καὶ σφαλλόμενον καταπεσεῖν , ὥσπερ ὀπαδῶν ἔρημον , ἢ τὴν ἐπὶ θάλατταν ὁδὸν σπεύδοντι μὴ παρούσης τινὸς θεραπείας 0 .
καὶ μὴν τὰ περὶ τὰς ἁρπαγὰς τῶν γυναικῶν ἡμαρτημένα Θησεῖ μὲν εὐσχήμονος ἐνδεᾶ προφάσεως γέγονε .
πρῶτον μὲν ὅτι πολλάκις 0 1 ·
ἥρπασε γὰρ Ἀριάδνην καὶ Ἀντιόπην καὶ Ἀναξὼ τὴν Τροιζηνίαν , ἐπὶ πάσαις δὲ τὴν Ἑλένην , παρηκμακὼς οὐκ ἀκμάζουσαν , ἀλλὰ νηπίαν καὶ ἄωρον αὐτὸς ὥραν ἔχων ἤδη γάμων πεπαῦσθαι καὶ νομίμων ἔπειτα διὰ τὴν αἰτίαν οὐ γὰρ ἀξιώτεραί γε παιδοποιοὶ τῶν Ἀθήνησιν Ἐρεχθηίδων καὶ Κεκροπίδων αἱ Τροιζηνίων καὶ Λακώνων καὶ Ἀμαζόνων ἀνέγγυοι θυγατέρες ἦσαν 0 .
ἀλλὰ ταῦτα μὲν ὑποψίαν ἔχει πρὸς ὕβριν καὶ καθ ἡδονὴν πεπρᾶχθαι .
ῥωμύλος δὲ πρῶτον μὲν ὀκτακοσίων ὀλίγον ἀριθμῷ δεούσας ἁρπάσας , οὐ πάσας , ἀλλὰ μίαν , ὥς φασιν , Ἑρσιλίαν ἔλαβε , τὰς δ ἄλλας διένειμε τοῖς ἀγαθοῖς τῶν πολιτῶν ἔπειτα τῇ μετὰ ταῦτα τιμῇ καὶ ἀγαπήσει καὶ δικαιοσύνῃ τῇ περὶ τὰς γυναῖκας ἀπέδειξε τὴν βίαν ἐκείνην καὶ τὴν ἀδικίαν κάλλιστον ἔργον καὶ πολιτικώτατον εἰς κοινωνίαν γενομένην .
οὕτω συνέμιξεν ἀλλήλοις καὶ συνέπηξε τὰ γένη , καὶ παρέσχε πηγὴν τῆς εἰς αὖθις εὐνοίας καὶ δυνάμεως τοῖς πράγμασιν .
αἰδοῦς δὲ καὶ φιλίας καὶ βεβαιότητος , ἣν εἰργάσατο περὶ τοὺς γάμους , ὁ χρόνος ἐστὶ μάρτυς , ἐν γὰρ ἔτεσι τριάκοντα καὶ διακοσίοις οὔ τε ἀνὴρ ἐτόλμησε γυναικὸς οὔ τε γυνὴ κοινωνίαν ἀνδρὸς ἐγκαταλιπεῖν , ἀλλ ὥσπερ ἐν Ἓλλησιν οἱ σφόδρα περιττοὶ τὸν πρῶτον ἔχουσιν εἰπεῖν πατροκτόνον ἢ μητροφόνον , οὕτω Ῥωμαῖοι πάντες ἴσασιν ὅτι Καρβίλιος Σπόριος ἀπεπέμψατο γυναῖκα πρῶτος , ἀπαιδίαν αἰτιασάμενος .
τῷ δὲ τοσούτῳ χρόνῳ συμμαρτυρεῖ καὶ τὰ ἔργα .
καὶ γὰρ ἀρχῆς ἐκοινώνησαν οἱ βασιλεῖς , καὶ πολιτείας τὰ γένη διὰ τὴν ἐπιγαμίαν ἐκείνην ἀπὸ δὲ τῶν Θησέως γάμων Ἀθηναίοις φιλικὸν μὲν οὐδὲν οὐ δὲ κοινωνικὸν ὑπῆρξε πρὸς οὐδένα συμβόλαιον , ἔχθραι δὲ καὶ πόλεμοι καὶ φόνοι πολιτῶν καὶ τέλος Ἀφίδνας ἀπολέσαι καὶ μόλις ὑπ οἴκτου τῶν πολεμίων , προσκυνήσαντας καὶ θεοὺς ἀνειπόντας , μὴ παθεῖν ἃ Τρῶες ἔπαθον δι Ἀλέξανδρον 0 .
ἡ μέντοι μήτηρ ἡ Θησέως οὐκ ἐκινδύνευσεν , ἀλλ ἔπαθε τὰ τῆς Ἑκάβης , ἐγκαταλιπόντος καὶ προεμένου τοῦ παιδός , εἴγε μὴ πέπλασται τὰ τῆς αἰχμαλωσίας , ὡς ἔδει γε καὶ τοῦτο ψεῦδος εἶναι καὶ τὰ πλεῖστα τῶν ἄλλων , ἐπεὶ καὶ τὰ περὶ τοῦ θείου μυθολογούμενα πολλὴν ποιεῖ διαφοράν .
ῥωμύλῳ μὲν γὰρ ἡ σωτηρία μετὰ πολλῆς ὑπῆρξε θεῶν εὐμενείας , ὁ δ Αἰγεῖ δοθεὶς χρησμός , ἀπέχεσθαι γυναικὸς ἐπὶ ξένης , ἔοικεν ἀποφαίνειν παρὰ γνώμην θεῶν γεγονέναι τὴν Θησέως τέκνωσιν .
περὶ Λυκούργου τοῦ νομοθέτου καθόλου μὲν οὐδὲν ἔστιν εἰπεῖν ἀναμφισβήτητον , οὗ γε καὶ γένος καὶ ἀποδημία καὶ τελευτὴ καὶ πρὸς ἅπασιν ἡ περὶ τοὺς νόμους αὐτοῦ καὶ τὴν πολιτείαν πραγματεία διαφόρους ἔσχηκεν ἱστορίας , ἥκιστα δὲ οἱ χρόνοι καθ οὓς γέγονεν ὁ ἀνὴρ ὁμολογοῦνται , οἱ μὲν γάρ Ἰφίτῳ συνακμάσαι καὶ συνδιαθεῖναι τὴν Ὀλυμπιακὴν ἐκεχειρίαν λέγουσιν αὐτόν , ὧν ἐστι καὶ Ἀριστοτέλης ὁ φιλόσοφος , τεκμήριον προσφέρων τὸν Ὀλυμπίασι δίσκον ἐν ᾧ τ οὔνομα τοῦ Λυκούργου διασώζεται καταγεγραμμένον ·
οἱ δὲ ταῖς διαδοχαῖς τῶν ἐν Σπάρτῃ βεβασιλευκότων ἀναλεγόμενοι τὸν χρόνον , ὥσπερ Ἐρατοσθένης καὶ Ἀπολλόδωρος , οὐκ ὀλίγοις ἔτεσι πρεσβύτερον ἀποφαίνουσι τῆς πρώτης Ὀλυμπιάδος 0 .
τίμαιος δὲ ὑπονοεῖ , δυεῖν ἐν Σπάρτῃ γεγονότων Λυκούργων οὐ κατὰ τὸν αὐτὸν χρόνον , τῷ ἑτέρῳ τὰς ἀμφοῖν πράξεις διὰ τὴν δόξαν ἀνακεῖσθαι καὶ τόν γε πρεσβύτερον οὐ πόρρω τῶν Ὁμήρου γεγονέναι χρόνων , ἔνιοι δὲ καὶ κατ ὄψιν ἐντυχεῖν Ὁμήρῳ .
δίδωσι δὲ καὶ Ξενοφῶν ὑπόνοιαν ἀρχαιότητος ἐν οἷς τὸν ἄνδρα λέγει γεγονέναι κατὰ τοὺς Ἡρακλείδας .
γένει μὲν γὰρ Ἡρακλεῖδαι δήπουθεν ἦσαν καὶ οἱ νεώτατοι τῶν ἐν Σπάρτῃ βασιλέων , ὁ δὲ ἔοικε βουλομένῳ τοὺς πρώτους ἐκείνους καὶ σύνεγγυς Ἡρακλέους ὀνομάζειν Ἡρακλείδας .
οὐ μὴν ἀλλὰ καίπερ οὕτως πεπλανημένης τῆς ἱστορίας , πειρασόμεθα τοῖς βραχυτάτας ἔχουσιν ἀντιλογίας ἢ γνωριμωτάτους μάρτυρας ἑπόμενοι τῶν γεγραμμένων περὶ τοῦ ἀνδρὸς ἀποδοῦναι τὴν διήγησιν .
ἐπεὶ καὶ Σιμωνίδης ὁ ποιητὴς οὐκ Εὐνόμου λέγει τὸν Λυκοῦργον πατρός , ἀλλὰ Πρυτάνιδος καὶ τὸν Λυκοῦργον καὶ τὸν Εὔνομον , οἱ δὲ πλεῖστοι σχεδὸν οὐχ οὕτω γενεαλογοῦσιν , ἀλλὰ Προκλέους μὲν τοῦ Ἀριστοδήμου γενέσθαι Σόον , Σόου δὲ Εὐρυπῶντα , τούτου δὲ Πρύτανιν , ἐκ τούτου δὲ Εὔνομον , Εὐνόμου δὲ Πολυδέκτην ἐκ προτέρας γυναικός , Λυκοῦργον δὲ νεώτερον ἐκ Διωνάσσης , ὡς Διευτυχίδας ἱστόρηκεν , ἕκτον μὲν ἀπὸ Προκλέους , ἑνδέκατον δὲ ἀφ Ἡρακλέους 0 1 2 .
τῶν δὲ προγόνων αὐτοῦ μάλιστα μὲν ἐθαυμάσθη Σόος , ἐφ οὗ καὶ τοὺς εἵλωτας ἐποιήσαντο δούλους οἱ Σπαρτιᾶται καὶ χώραν προσεκτήσαντο πολλὴν Ἀρκάδων ἀποτεμόμενοι .
λέγεται δὲ τὸν Σόον ἐν χωρίῳ χαλεπῷ καὶ ἀνύδρῳ πολιορκούμενον ὑπὸ Κλειτορίων , ὁμολογῆσαι τὴν δορίκτητον γῆν αὐτοῖς ἀφήσειν , εἰ πίοι καὶ αὐτὸς καὶ οἱ μετ αὐτοῦ πάντες ἀπὸ τῆς πλησίον πηγῆς , γενομένων δὲ τῶν ὁρκίων συναγαγόντα τοὺς μεθ ἑαυτοῦ διδόναι τῷ μὴ πιόντι τὴν βασιλείαν ·
οὐδενὸς δὲ καρτερήσαντος , ἀλλὰ πάντων πιόντων , αὐτὸν ἐπὶ πᾶσι καταβάντα καὶ περιρρανάμενον ἔτι τῶν πολεμίων παρόντων ἀπελθεῖν καὶ τὴν χώραν κατασχεῖν , ὡς μὴ πάντων πιόντων 0 .
ἀλλὰ καίπερ ἐπὶ τούτοις θαυμάζοντες αὐτὸν οὐκ ἀπὸ τούτου τὴν οἰκίαν , ἀλλὰ τοῦ παιδὸς αὐτοῦ προσηγόρευσαν Εὐρυπωντίδας , ὅτι δοκεῖ πρῶτος Εὐρυπῶν τὸ ἄγαν μοναρχικὸν ἀνεῖναι τῆς βασιλείας , δημαγωγῶν καὶ χαριζόμενος τοῖς πολλοῖς .
ἐκ δὲ τῆς τοιαύτης ἀνέσεως τοῦ μὲν δήμου θρασυνομένου , τῶν δ ὕστερον βασιλέων τὰ μὲν ἀπεχθανομένων τῷ βιάζεσθαι τοὺς πολλούς , τὰ δὲ πρὸς χάριν ἢ δι ἀσθένειαν ὑποφερομένων , ἀνομία καὶ ἀταξία κατέσχε τὴν Σπάρτην ἐπὶ πολὺν χρόνον ὑφ ἧς καὶ τὸν πατέρα τοῦ Λυκούργου βασιλεύοντα συνέβη τελευτῆσαι .
διερύκων γάρ ἁψιμαχίαν τινά , μαγειρικῇ κοπίδι πληγεὶς ἀπέθανε , τῷ πρεσβυτέρῳ παιδὶ Πολυδέκτῃ καταλιπὼν τὴν βασιλείαν .
ἀποθανόντος δὲ καὶ τούτου μετ ὀλίγον χρόνον ἔδει βασιλεύειν , ὡς πάντες ᾤοντο , τὸν Λυκοῦργον ·
καὶ πρίν γε τὴν γυναῖκα τοῦ ἀδελφοῦ φανερὰν γενέσθαι κύουσαν ἐβασίλευεν .
ἐπεὶ δὲ τοῦτο τάχιστα ᾔσθετο , τὴν μὲν βασιλείαν ἀπέφηνε τοῦ παιδὸς οὖσαν , ἄνπερ ἄρρην γένηται , τὴν δὲ ἀρχὴν αὐτὸς ὡς ἐπίτροπος διεῖπε 0 .
τοὺς δὲ τῶν ὀρφανῶν βασιλέων ἐπιτρόπους Λακεδαιμόνιοι προδίκους ὠνόμαζον .
ὡς δὲ ἡ γυνὴ προσέπεμπε κρύφα καὶ λόγους ἐποιεῖτο , βουλομένη διαφθεῖραι τὸ βρέφος ἐπὶ τῷ συνοικεῖν ἐκείνῳ βασιλεύοντι τῆς Σπάρτης , τὸ μὲν ἦθος αὐτῆς ἐμίσησε , πρὸς δὲ τὸν λόγον αὐτὸν οὐκ ἀντεῖπεν , ἀλλ ἐπαινεῖν καὶ δέχεσθαι προσποιούμενος , οὐκ ἔφη δεῖν ἀμβλίσκουσαν αὐτὴν καὶ φαρμακευομένην διαλυμαίνεσθαι τὸ σῶμα καὶ κινδυνεύειν αὐτῷ γὰρ μελήσειν ὅπως εὐθὺς ἐκποδὼν ἔσται τὸ γεννηθέν .
οὕτω δὲ παραγαγὼν ἄχρι τοῦ τόκου τὴν ἄνθρωπον , ὡς ᾔσθετο τίκτουσαν , εἰσέπεμψε παρέδρους ταῖς ὠδῖσιν αὐτῆς καὶ φύλακας , οἷς ἦν προστεταγμένον , ἐὰν μὲν θῆλυ τεχθῇ , παραδοῦναι ταῖς γυναιξίν , ἐὰν δὲ ἄρρεν , κομίσαι πρὸς ἑαυτὸν ὅ τι ἂν τύχῃ πράττων 0 .
ἔτυχε δὲ δειπνοῦντος αὐτοῦ μετὰ τῶν ἀρχόντων ἀποκυηθὲν ἄρρεν καὶ παρῆσαν οἱ ὑπηρέται τὸ παιδάριον αὐτῷ κομίζοντες .
ὁ δὲ δεξάμενος , ὡς λέγεται , καὶ πρὸς τοὺς παρόντας εἰπών , βασιλεὺς ὑμῖν γέγονεν , ὦ Σπαρτιᾶται , κατέκλινεν ἐν τῇ βασιλικῇ χώρᾳ καὶ Χαρίλαον ὠνόμασε διὰ τὸ τοὺς πάντας εἶναι περιχαρεῖς , ἀγαμένους αὐτοῦ τὸ φρόνημα καὶ τὴν δικαιοσύνην .
ἐβασίλευσε δὲ μῆνας ὀκτὼ τὸ σύμπαν , ἦν δὲ καὶ τ ἆλλα περίβλεπτος ὑπὸ τῶν πολιτῶν , καὶ πλείονες ἐγένοντο τῶν ὡς ἐπιτρόπῳ βασιλέως καὶ βασιλικὴν ἐξουσίαν ἔχοντι πειθομένων οἱ δι ἀρετὴν προσέχοντες αὐτῷ καὶ ποιεῖν ἐθέλοντες ἑτοίμως τὸ προσταττόμενον .
ἦν δέ τι καὶ τὸ φθονοῦν καὶ πρὸς τὴν αὔξησιν ὄντι νέῳ πειρώμενον ἐνίστασθαι , μάλιστα μὲν οἱ συγγενεῖς καὶ οἰκεῖοι τῆς τοῦ βασιλέως μητρὸς ὑβρίσθαι δοκούσης , ὁ δὲ ἀδελφὸς αὐτῆς Λεωνίδας καὶ θρασύτερόν ποτε τῷ Λυκούργῳ λοιδορηθείς , ὑπεῖπεν ὡς εἰδείη σαφῶς μέλλοντα βασιλεύειν αὐτόν , ὑπόνοιαν διδοὺς καὶ προκαταλαμβάνων διαβολῇ τὸν Λυκοῦργον , εἴ τι συμβαίη τῷ βασιλεῖ παθεῖν , ὡς ἐπιβεβουλευκότα .
τοιοῦτοι δὲ τινες λόγοι καὶ παρὰ τῆς γυναικὸς ἐξεφοίτων ἐφ οἷς βαρέως φέρων καὶ δεδοικὼς τὸ ἄδηλον , ἔγνω φυγεῖν ἀποδημίᾳ τὴν ὑπόνοιαν , καὶ πλανηθῆναι μέχρις ἂν ὁ ἀδελφιδοῦς ἐν ἡλικίᾳ γενόμενος τεκνώσῃ διάδοχον τῆς βασιλείας .
οὕτως ἀπάρας πρῶτον μὲν εἰς Κρήτην ἀφίκετο ·
καὶ τὰς αὐτόθι πολιτείας κατανοήσας καὶ συγγενόμενος τοῖς πρωτεύουσι κατὰ δόξαν ἀνδράσι , τὰ μὲν ἐζήλωσε καὶ παρέλαβε τῶν νόμων , ὡς οἴκαδε μετοίσων καὶ χρησόμενος , ἔστι δ ὧν κατεφρόνησεν .
ἕνα δὲ τῶν νομιζομένων ἐκεῖ σοφῶν καὶ πολιτικῶν χάριτι καὶ φιλίᾳ πείσας ἀπέστειλεν εἰς τὴν Σπάρτην , Θάλητα , ποιητὴν μὲν δοκοῦντα λυρικῶν μελῶν καὶ πρόσχημα τὴν τέχνην ταύτην πεποιημένον , ἔργῳ δὲ ἅπερ οἱ κράτιστοι τῶν νομοθετῶν διαπραττό  μενον 0 .
λόγοι γὰρ ἦσαν αἱ ᾠδαὶ πρὸς εὐπείθειαν καὶ ὁμόνοιαν ἀνακλητικοί , διὰ μελῶν ἅμα καὶ ῥυθμῶν πολὺ τὸ κόσμιον ἐχόντων καὶ καταστατικόν , ὧν ἀκροώμενοι κατεπραΰνοντο λεληθότως τὰ ἤθη καὶ συνῳκειοῦντο τῷ ζήλῳ τῶν καλῶν ἐκ τῆς ἐπιχωριαζούσης τότε πρὸς ἀλλήλους κακοθυμίας , ὥστε τρόπον τινὰ τῷ Λυκούργῳ προοδοποιεῖν τὴν παίδευσιν αὐτῶν ἐκεῖνον .
ἀπὸ δὲ τῆς Κρήτης ὁ Λυκοῦργος ἐπὶ Ἀσίαν ἔπλευσε , βουλόμενος , ὡς λέγεται , ταῖς Κρητικαῖς διαίταις , εὐτελέσιν οὔσαις καὶ αὐστηραῖς , τὰς Ἰωνικὰς πολυτελείας καὶ τρυφάς , ὥσπερ ἰατρὸς σώμασιν ὑγιεινοῖς ὕπουλα καὶ νοσώδη , παραβαλὼν ἀποθεωρῆσαι τὴν διαφορὰν τῶν βίων καὶ τῶν πολιτειῶν 0 .
ἐκεῖ δὲ καὶ τοῖς Ὁμήρου ποιήμασιν ἐντυχὼν πρῶτον , ὡς ἔοικε , παρὰ τοῖς ἐκγόνοις τοῖς Κρεοφύλου διατηρουμένοις , καὶ κατιδὼν ἐν αὐτοῖς τῆς πρὸς ἡδονὴν καὶ ἀκρασίαν διατριβῆς τὸ πολιτικὸν καὶ παιδευτικὸν οὐκ ἐλάττονος ἄξιον σπουδῆς ἀναμεμιγμένον , ἐγράψατο προθύμως καὶ συνήγαγεν ὡς δεῦρο κομιῶν .
ἦν γάρ τις ἤδη δόξα τῶν ἐπῶν ἀμαυρὰ παρὰ τοῖς Ἕλλησιν , ἐκέκτηντο δὲ οὐ πολλοὶ μέρη τινά , σποράδην τῆς ποιήσεως , ὡς ἔτυχε , διαφερομένης γνωρίμην δὲ αὐτὴν καὶ μάλιστα πρῶτος ἐποίησε Λυκοῦργος .
Αἰγύπτιοι δὲ καὶ πρὸς αὑτοὺς ἀφικέσθαι τὸν Λυκοῦργον οἴονται , καὶ τὴν ἀπὸ τῶν ἄλλων γενῶν τοῦ μαχίμου διάκρισιν μάλιστα θαυμάσαντα μετενεγκεῖν εἰς τὴν Σπάρτην , καὶ χωρίσαντα τοὺς βαναύσους καὶ χειροτέχνας ἀστεῖον ὡς ἀληθῶς τὸ πολίτευμα καὶ καθαρὸν ἀποδεῖξαι .
ταῦτα μὲν οὖν Αἰγυπτίοις ἔνιοι καὶ τῶν Ἑλληνικῶν συγγραφέων μαρτυροῦσιν ·
ὅτι δὲ καὶ Λιβύην καὶ Ἰβηρίαν ἐπῆλθεν ὁ Λυκοῦργος καὶ περὶ τὴν Ἰνδικὴν πλανηθεὶς τοῖς Γυμνοσοφισταῖς ὡμίλησεν , οὐδένα πλὴν Ἀριστοκράτη τὸν Ἱππάρχου Σπαρτιάτην εἰρηκότα γινώσκομεν .
οἱ δὲ Λακεδαιμόνιοι τὸν Λυκοῦργον ἐπόθουν ἀπόντα καὶ μετεπέμποντο πολλάκις , ὡς τοὺς μὲν βασιλεῖς ὄνομα καὶ τιμήν , ἄλλο δὲ μηδὲν διαφέρον τῶν πολλῶν ἔχοντας , ἐν ἐκείνῳ δὲ φύσιν ἡγεμονικὴν καὶ δύναμιν ἀνθρώπων ἀγωγὸν οὖσαν .
οὐ μὴν οὐ δὲ τοῖς βασιλεῦσιν ἦν ἀβούλητος ἡ παρουσία τοῦ ἀνδρός , ἀλλ ἤλπιζον ἐκείνου συμπαρόντος ἧττον ὑβρίζουσι χρῆσθαι τοῖς πολλοῖς .
ἐπανελθὼν οὖν πρὸς οὕτω διακειμένους εὐθὺς ἐπεχείρει τὰ παρόντα κινεῖν καὶ μεθιστάναι τὴν πολιτείαν , ὡς τῶν κατὰ μέρος νόμων οὐδὲν ἔργον οὐ δὲ ὄφελος , εἰ μή τις ὥσπερ σώματι πονηρῷ καὶ γέμοντι παντοδαπῶν νοσημάτων τὴν ὑπάρχουσαν ἐκτήξας καὶ μεταβαλὼν κρᾶσιν ὑπὸ φαρμάκων καὶ καθαρμῶν ἑτέρας ἄρξεται καινῆς διαίτης 0 1 .
διανοηθεὶς δὲ ταῦτα πρῶτον μὲν ἀπεδήμησεν εἰς Δελφούς ·
καὶ τῷ θεῷ θύσας καὶ χρησάμενος ἐπανῆλθε τὸν διαβόητον ἐκεῖνον χρησμὸν κομίζων , ᾧ θεοφιλῆ μὲν αὐτὸν ἡ Πυθία προσεῖπε καὶ θεὸν μᾶλλον ἢ ἄνθρωπον , εὐνομίας δὲ χρῄζοντι διδόναι καὶ καταινεῖν ἔφη τὸν θεὸν ἣ πολὺ κρατίστη τῶν ἄλλων ἔσται πολιτειῶν 0 .
ἐπαρθεὶς δὲ τούτοις προσήγετο τοὺς ἀρίστους καὶ συνεφάπτεσθαι παρεκάλει , κρύφα διαλεγόμενος τοῖς φίλοις πρῶτον , εἶτα οὕτως κατὰ μικρὸν ἁπτόμενος πλειόνων καὶ συνιστὰς ἐπὶ τὴν πρᾶξιν .
ὡς δ ὁ καιρὸς ἧκε , τριάκοντα τοὺς πρώτους ἐκέλευσε μετὰ τῶν ὅπλων ἕωθεν εἰς ἀγορὰν προελθεῖν ἐκπλήξεως ἕνεκα καὶ φόβου πρὸς τοὺς ἀντιπράττοντας .
ὧν εἴκοσι τοὺς ἐπιφανεστάτους Ἕρμιππος ἀνέγραψε ·
τὸν δὲ μάλιστα τῶν Λυκούργου ἔργων κοινωνήσαντα πάντων καὶ συμπραγματευσάμενον τὰ περὶ τοὺς νόμους Ἀρθμιάδαν ὀνομάζουσιν .
ἀρχομένης δὲ τῆς ταραχῆς ὁ βασιλεὺς Χαρίλαος φοβηθεὶς ὡς ἐπ αὐτὸν ὅλης τῆς πράξεως συνισταμένης , κατέφυγε πρὸς τὴν Χαλκίοικον εἶτα πεισθεὶς καὶ λαβὼν ὅρκους ἀνέστη καὶ μετεῖχε τῶν πραττομένων , φύσει πρᾷος ὢν ·
ὥς που καὶ λέγεται συμβασιλεύοντα τὸν Ἀρχέλαον αὐτῷ πρὸς τοὺς ἐγκωμιάζοντας τὸν νεανίσκον εἰπεῖν πῶς δ ἂν εἴη Χαρίλαος ἀνήρ ἀγαθός , ὃς οὐ δὲ τοῖς πονηροῖς χαλεπός ἐστι ;
πλειόνων δὲ καινοτομου μὲν ων ὑπὸ τοῦ Λυκούργου πρῶτον ἦν καὶ μέγιστον ἡ κατάστασις τῶν γερόντων , ἥν φησιν ὁ Πλάτων τῇ τῶν βασιλέων ἀρχῇ φλεγμαινούσῃ μιχθεῖσαν καὶ γενομένην ἰσόψηφον εἰς τὰ μέγιστα σωτηρίαν ἅμα καὶ σωφροσύνην παρασχεῖν .
αἰωρουμένη γὰρ ἡ πολιτεία καὶ ἀποκλίνουσα νῦν μὲν ὡς τοὺς βασιλεῖς ἐπὶ τυραννίδα , νῦν δὲ ὡς τὸ πλῆθος ἐπὶ δημοκρατίαν , οἷον ἕρμα τὴν τῶν γερόντων ἀρχὴν ἐν μέσῳ θεμένη καὶ ἰσορροπήσασα τὴν ἀσφαλεστάτην τάξιν ἔσχε καὶ κατάστασιν , ἀεὶ τῶν ὀκτὼ καὶ εἴκοσι γερόντων τοῖς μὲν βασιλεῦσι προστιθεμένων ὅσον ἀντιβῆναι πρὸς δημοκρατίαν , αὖθις δὲ ὑπὲρ τοῦ μὴ γενέσθαι τυραννίδα τὸν δῆμον ἀναρρωννύντων 0 1 2 .
τοσούτους δέ φησι κατασταθῆναι τοὺς γέροντας Ἀριστοτέλης , ὅτι τριάκοντα τῶν πρώτων μετὰ Λυκούργου γενομένων δύο τὴν πρᾶξιν ἐγκατέλιπον ἀποδειλιάσαντες .
ὁ δὲ Σφαῖρος ἐξ ἀρχῆς φησι τοσούτους γενέσθαι τοὺς τῆς γνώμης μετασχόντας .
εἴη δ ἂν τι καὶ τὸ τοῦ ἀριθμοῦ δι ἑβδομάδος τετράδι πολλαπλασιασθείσης ἀποτελούμενον , καὶ ὅτι τοῖς αὑτοῦ μέρεσιν ἴσος ὢν μετὰ τὴν ἑξάδα τέλειός ἐστιν .
ἐμοὶ δὲ δοκεῖ μάλιστα τοσούτους ἀποδεῖξαι τοὺς γέροντας ὅπως οἱ πάντες εἶεν τριάκοντα , τοῖς ὀκτὼ καὶ εἴκοσι τοῖν δυοῖν βασιλέοιν προστιθεμένοιν .
οὕτω δὲ περὶ ταύτην ἐσπούδασε τὴν ἀρχὴν ὁ Λυκοῦργος ὥστε μαντείαν ἐκ Δελφῶν κομίσαι περὶ αὐτῆς , ἣν ῥήτραν καλοῦσιν .
διὸς Συλλανίου καὶ Ἀθανᾶς Συλλανίας ἱερὸν ἱδρυσάμενον , φυλὰς φυλάξαντα καὶ ὠβὰς ὠβάξαντα , τριάκοντα γερουσίαν σὺν ἀρχαγέταις καταστήσαντα , ὥρας ἐξ ὥρας ἀπελλάζειν μεταξὺ Βαβύκας τε καὶ Κνακιῶνος , οὕτως εἰσφέρειν τε καὶ ἀφίστασθαι δάμῳ δὲ τὰν κυρίαν ἦμεν καὶ κράτος ἐν τούτοις τὸ μὲν φυλὰς φυλάξαι καὶ ὠβὰς ὠβάξαι διελεῖν ἐστι καὶ κατανεῖμαι τὸ πλῆθος εἰς μερίδας , ὧν τὰς μὲν φυλάς , τὰς δὲ ὠβὰς προσηγόρευκεν .
ἀρχαγέται δὲ οἱ βασιλεῖς λέγονται , τὸ δὲ ἀπελλάζειν ἐκκλησιάζειν 0 ·
ὅτι τὴν ἀρχὴν καὶ τὴν αἰτίαν τῆς πολιτείας εἰς τὸν Πύθιον ἀνῆψε 0 .
τὴν δὲ Βαβύκαν Χείμαρρος , καὶ τὸν Κνακιῶνα νῦν Οἰνοῦντα προσαγορεύουσιν 0 ·
ἀριστοτέλης δὲ τὸν μὲν Κνακιῶνα ποταμόν , τὴν δὲ Βαβύκαν γέφυραν 0 1 .
ἐν μέσῳ δὲ τούτων τὰς ἐκκλησίας ἦγον , οὔ τε παστάδων οὐσῶν οὔ τε ἄλλης τινὸς κατασκευῆς , οὐθὲν γάρ ᾤετο ταῦτα πρὸς εὐβουλίαν εἶναι , μᾶλλον δὲ βλάπτειν , φλυαρώδεις ἀπεργαζόμενα καὶ χαύνους φρονήματι κενῷ τὰς διανοίας τῶν συμπορευομένων , ὅταν εἰς ἀγάλματα καὶ γραφὰς ἢ προσκήνια θεάτρων ἢ στέγας βουλευτηρίων ἠσκημένας περιττῶς ἐκκλησιάζοντες ἀποβλέπωσι .
τοῦ δὲ πλήθους ἀθροισθέντος εἰπεῖν μὲν οὐδενὶ γνώμην τῶν ἄλλων ἐφεῖτο , τὴν δ ὑπὸ τῶν γερόντων καὶ τῶν βασιλέων προτεθεῖσαν ἐπικρῖναι κύριος ἦν ὁ δῆμος .
ὕστερον μέντοι τῶν πολλῶν ἀφαιρέσει καὶ προσθέσει τὰς γνώμας διαστρεφόντων καὶ παραβιαζομένων , Πολύδωρος καὶ Θεόπομπος οἱ βασιλεῖς τάδε τῇ ῥήτρᾳ παρενέγραψαν ·
αἰ δὲ σκολιὰν ὁ δᾶμος ἕλοιτο , τοὺς πρεσβυγενέας καὶ ἀρχαγέτας ἀποστατῆρας ἦμεν , τοῦτ ἔστι μὴ κυροῦν , ἀλλ ὅλως ἀφίστασθαι καὶ διαλύειν τὸν δῆμον , ὡς ἐκτρέποντα καὶ μεταποιοῦντα τὴν γνώμην παρὰ τὸ βέλτιστον .
ἔπεισαν δὲ καὶ αὐτοὶ τὴν πόλιν ὡς τοῦ θεοῦ ταῦτα προστάσσοντος , ὥς που Τυρταῖος ἐπιμέμνηται διὰ τούτων Φοίβου ἀκούσαντες Πυθωνόθεν οἴκαδ ἔνεικαν μαντείας τε θεοῦ καὶ τελέεντ ἔπεα ·
ἄρχειν μὲν βουλῆς θεοτιμήτους βασιλῆας , οἷσι μέλει Σπάρτας ἱμερόεσσα πόλις , πρεσβύτας τε γέροντας , ἔπειτα δὲ δημότας ἄνδρας , εὐθείαις ῥήτραις ἀνταπαμειβομένους 0 .
οὕτω τὸ πολίτευμα τοῦ Λυκούργου μίξαντος , ὅμως ἄκρατον ἔτι τὴν ὀλιγαρχίαν καὶ ἰσχυρὰν οἱ μετ αὐτὸν ὁρῶντες σπαργῶσαν καὶ θυμουμένην , ὥς φησιν ὁ Πλάτων , οἷον ψάλιον ἐμβάλλουσιν αὐτῇ τὴν τῶν ἐφόρων δύναμιν , ἔτεσί που μάλιστα τριάκοντα καὶ ἑκατὸν μετὰ Λυκοῦργον πρώτων τῶν περὶ Ἔλατον ἐφόρων κατασταθέντων ἐπὶ Θεοπόμπου βασιλεύοντος ·
ὃν καὶ φασιν ὑπὸ τῆς ἑαυτοῦ γυναικὸς ὀνειδιζόμενον ὡς ἐλάττω παραδώσοντα τοῖς παισὶ τὴν βασιλείαν ἢ παρέλαβε , μείζω μὲν οὖν , εἰπεῖν , ὅσῳ χρονιωτέραν 0 1 .
τῷ γὰρ ὄντι τὸ ἄγαν ἀποβαλοῦσα μετὰ τοῦ φθόνου διέφυγε τὸν κίνδυνον , ὥστε μὴ παθεῖν ἃ Μεσσήνιοι καὶ Ἀργεῖοι τοὺς παρ αὐτοῖς βασιλεῖς ἔδρασαν , μηδὲν ἐνδοῦναι μη δὲ χαλάσαι τῆς ἐξουσίας ἐπὶ τὸ δημοτικὸν ἐθελήσαντας .
ὃ καὶ μάλιστα τὴν Λυκούργου σοφίαν καὶ πρόνοιαν ἐποίησε φανερὰν εἰς τὰς Μεσσηνίων καὶ Ἀργείων , συγγενῶν καὶ γειτόνων , δήμων καὶ βασιλέων στάσεις καὶ κακοπολιτείας ἀφορῶσιν , οἳ τῶν ἴσων ἀπ ἀρχῆς τετυχηκότες , ἐν δὲ τῷ κλήρῳ καὶ πλέον ἔχειν ἐκείνων δόξαντες , οὐκ ἐπὶ πολὺν χρόνον εὐδαιμόνησαν , ἀλλ ὕβρει μὲν τῶν βασιλέων , οὐκ εὐπειθείᾳ δὲ τῶν ὄχλων , τὰ καθεστῶτα συνταράξαντες ἔδειξαν ὅτι θεῖον ἦν ὡς ἀληθῶς εὐτύχημα τοῖς Σπαρτιάταις ὁ τὴν πολιτείαν ἁρμοσάμενος καὶ κεράσας παρ αὐτοῖς .
δεύτερον δὲ τῶν Λυκούργου πολιτευμάτων καὶ νεανικώτατον ὁ τῆς γῆς ἀναδασμός ἐστι .
δεινῆς γάρ οὔσης ἀνωμαλίας καὶ πολλῶν ἀκτημόνων καὶ ἀπόρων ἐπιφερομένων τῇ πόλει , τοῦ δὲ πλούτου παντάπασιν εἰς ὀλίγους συνερρυηκότος , ὕβριν καὶ φθόνον καὶ κακουργίαν καὶ τρυφὴν καὶ τὰ τούτων ἔτι πρεσβύτερα καὶ μείζω νοσήματα πολιτείας , πλοῦτον καὶ πενίαν , ἐξελαύνων , συνέπεισε τὴν χώραν ἅπασαν εἰς μέσον θέντας ἐξ ἀρχῆς ἀναδάσασθαι , καὶ ζῆν μετ ἀλλήλων ἅπαντας ὁμαλεῖς καὶ ἰσοκλήρους τοῖς βίοις γενομένους , τὸ δὲ πρωτεῖον ἀρετῇ μετιόντας , ὡς ἄλλης ἑτέρῳ πρὸς ἕτερον οὐκ οὔσης διαφορᾶς οὐ δὲ ἀνισότητος , πλὴν ὅσην αἰσχρῶν ψόγος ὁρίζει καὶ καλῶν ἔπαινος .
ἐπάγων δὲ τῷ λόγῳ τὸ ἔργον ἔνειμε τὴν μὲν ἄλλην τοῖς περιοίκοις Λακωνικὴν τρισμυρίους κλήρους , τὴν δὲ εἰς τὸ ἄστυ τὴν Σπάρτην συντελοῦσαν ἐνακισχιλίους 0 ·
τοσοῦτοι γάρ ἐγένοντο κλῆροι Σπαρτιατῶν ἔνιοι δέ φασι τὸν μὲν Λυκοῦργον ἑξακισχιλίους νεῖμαι , τρισχιλίους δὲ μετὰ ταῦτα προσθεῖναι Πολύδωρον οἱ δὲ τοὺς μὲν ἡμίσεις τῶν ἐνακισχιλίων τοῦτον , τοὺς δὲ ἡμίσεις Λυκοῦργον 0 1 2 .
ὁ δὲ κλῆρος ἦν ἑκάστου τοσοῦτος ὥστε ἀποφορὰν φέρειν ἀνδρὶ μὲν ἑβδομήκοντα κριθῶν μεδίμνους , γυναικὶ δὲ δώδεκα , καὶ τῶν ὑγρῶν καρπῶν ἀναλόγως τὸ πλῆθος 0 1 .
ἀρκέσειν γὰρ ᾤετο τοσοῦτον αὐτοῖς , τῆς τροφῆς πρὸς εὐεξίαν καὶ ὑγείαν ἱκανῆς , ἄλλου δὲ μηδενὸς δεησομένοις .
λέγεται δ αὐτὸν ὕστερόν ποτε χρόνῳ τὴν χώραν διερχόμενον ἐξ ἀποδημίας ἄρτι τεθερισμένην , ὁρῶντα τοὺς σωροὺς παραλλήλους καὶ ὁμαλεῖς , μειδιᾶσαι , καὶ εἰπεῖν πρὸς τοὺς παρόντας ὡς ἡ Λακωνικὴ φαίνεται πᾶσα πολλῶν ἀδελφῶν εἶναι νεωστὶ νενεμημένων .
ἐπιχειρήσας δὲ καὶ τὰ ἔπιπλα διαιρεῖν , ὅπως παντάπασιν ἐξέλοι τὸ ἄνισον καὶ ἀνώμαλον , ἐπεὶ χαλεπῶς ἑώρα προσδεχομένους τὴν ἄντικρυς ἀφαίρεσιν , ἑτέρᾳ περιῆλθεν ὁδῷ καὶ κατεπολιτεύσατο τὴν ἐν τούτοις πλεονεξίαν .
πρῶτον μὲν γάρ ἀκυρώσας πᾶν νόμισμα χρυσοῦν καὶ ἀργυροῦν μόνῳ χρῆσθαι τῷ σιδηρῷ προσέταξε ·
καὶ τούτῳ δὲ ἀπὸ πολλοῦ σταθμοῦ καὶ ὄγκου δύναμιν ὀλίγην ἔδωκεν , ὥστε δέκα μυῶν ἀμοιβὴν ἀποθήκης τε μεγάλης ἐν οἰκίᾳ δεῖσθαι καὶ ζεύγους ἄγοντος .
τούτου δὲ κυρωθέντος ἐξέπεσεν ἀδικημάτων γένη πολλὰ τῆς Λακεδαίμονος .
τίς γὰρ ἢ κλέπτειν ἔμελλεν ἢ δωροδοκεῖν ἢ ἀποστερεῖν ἢ ἁρπάζειν ὃ μή τε κατακρύψαι δυνατὸν ἦν μή τε κεκτῆσθαι ζηλωτόν , ἀλλὰ μη δὲ κατακόψαι λυσιτελές 0 ·
ὄξει γάρ , ὡς λέγεται , διαπύρου σιδήρου τὸ στόμωμα κατασβέσας ἀφείλετο τὴν εἰς τ ἆλλα χρείαν καὶ δύναμιν , ἀδρανοῦς καὶ δυσέργου γενομένου .
μετὰ δὲ τοῦτο τῶν ἀχρήστων καὶ περισσῶν ἐποιεῖτο τεχνῶν ξενηλασίαν .
ἔμελλον δέ που καὶ μηδενὸς ἐξελαύνοντος αἱ πολλαὶ τῷ κοινῷ νομίσματι συνεκπεσεῖσθαι , διάθεσιν τῶν ἔργων οὐκ ἐχόντων , τὸ γάρ σιδηροῦν ἀγώγιμον οὐκ ἦν πρὸς τοὺς ἄλλους Ἕλληνας οὐ δ εἶχε τιμὴν καταγελώμενον , ὥστε οὐ δὲ πρίασθαί τι τῶν ξενικῶν καὶ ῥωπικῶν ὑπῆρχεν , οὐ δ εἰσέπλει φόρτος ἐμπορικὸς εἰς τοὺς λιμένας , οὐ δὲ ἐπέβαινε τῆς Λακωνικῆς οὐ σοφιστὴς λόγων , οὐ μάντις ἀγυρτικός , οὐχ ἑταιρῶν τροφεύς , οὐ χρυσῶν τίς , οὐκ ἀργυρῶν καλλωπισμάτων δημιουργός , ἅτε δὴ νομίσματος οὐκ ὄντος .
ἀλλὰ οὕτως ἀπερημωθεῖσα κατὰ μικρὸν ἡ τρυφὴ τῶν ζωπυρούντων καὶ τρεφόντων αὐτὴ δι αὑτῆς ἐμαραίνετο ·
καὶ πλεῖον οὐδὲν ἦν τοῖς πολλὰ κεκτημένοις , ὁδὸν οὐκ ἐχούσης εἰς μέσον τῆς εὐπορίας , ἀλλ ἐγκατῳκοδομημένης καὶ ἀργούσης .
διὸ καὶ τὰ πρόχειρα τῶν σκευῶν καὶ ἀναγκαῖα ταῦτα , κλιντῆρες καὶ δίφροι καὶ τράπεζαι , βέλτιστα παρ αὐτοῖς ἐδημιουργεῖτο , καὶ κώθων ὁ Λακωνικὸς εὐδοκίμει μάλιστα πρὸς τὰς στρατείας , ὥς φησι Κριτίας .
τὰ γὰρ ἀναγκαίως πινόμενα τῶν ὑδάτων καὶ δυσωποῦντα τὴν ὄψιν ἀπεκρύπτετο τῇ χρόᾳ , καὶ τοῦ θολεροῦ προσκόπτοντος ἐντὸς καὶ προσισχομένου τοῖς ἄμβωσι , καθαρώτερον ἐπλησίαζε τῷ στόματι τὸ πινόμενον .
αἴτιος δὲ καὶ τούτων ὁ νομοθέτης 0 ·
ἀπηλλαγμένοι γὰρ οἱ δημιουργοὶ τῶν ἀχρήστων ἐν τοῖς ἀναγκαίοις ἐπεδείκνυντο τὴν καλλιτεχνίαν .
ἔτι δὲ μᾶλλον ἐπιθέσθαι τῇ τρυφῇ καὶ τὸν ζῆλον ἀφελέσθαι τοῦ πλούτου διανοηθείς , τὸ τρίτον πολίτευμα καὶ κάλλιστον ἐπῆγε , τὴν τῶν συσσιτίων κατασκευήν , ὥστε δειπνεῖν μετ ἀλλήλων συνιόντας ἐπὶ κοινοῖς καὶ τεταγμένοις ὄψοις καὶ σιτίοις , οἴκοι δὲ μὴ διαιτᾶσθαι κατακλινέντας εἰς στρωμνὰς πολυτελεῖς καὶ τραπέζας , χερσὶ δημιουργῶν καὶ μαγείρων ὑπὸ σκότος , ὥσπερ ἀδηφάγα ζῷα , πιαινομένους , καὶ διαφθείροντας ἅμα τοῖς ἤθεσι τὰ σώματα πρὸς πᾶσαν ἐπιθυμίαν ἀνειμένα καὶ πλησμονήν , μακρῶν μὲν ὕπνων , θερμῶν δὲ λουτρῶν , πολλῆς δὲ ἡσυχίας καὶ τρόπον τινὰ νοσηλείας καθημερινῆς δεομένην 0 .
μέγα μὲν οὖν καὶ τοῦτο ἦν , μεῖζον δὲ τὸ τὸν πλοῦτον ἄζηλον , ὥς φησι Θεόφραστος , καὶ ἄπλουτον ἀπεργάσασθαι τῇ κοινότητι τῶν δείπνων καὶ τῇ περὶ τὴν δίαιταν εὐτελείᾳ 0 .
χρῆσις γάρ οὐκ ἦν οὐ δὲ ἀπόλαυσις οὐ δὲ ὄψις ὅλως ἢ ἐπίδειξις τῆς πολλῆς παρασκευῆς , ἐπὶ τὸ αὐτὸ δεῖπνον τῷ πένητι τοῦ πλουσίου βαδίζοντος ·
ὥστε τοῦτο δὴ τὸ θρυλούμενον ἐν μόνῃ τῶν ὑπὸ τὸν ἥλιον πόλεων τῇ Σπάρτῃ βλέπεσθαι , τυφλὸν ὄντα τὸν πλοῦτον καὶ κείμενον ὥσπερ γραφὴν ἄψυχον καὶ ἀκίνητον 0 .
οὐ δὲ γὰρ οἴκοι προδειπνήσαντας ἐξῆν βαδίζειν ἐπὶ τὰ συσσίτια πεπληρωμένους , ἀλλ ἐπιμελῶς οἱ λοιποὶ παραφυλάττοντες τὸν μὴ πίνοντα μη δὲ ἐσθίοντα μετ αὐτῶν ἐκάκιζον ὡς ἀκρατῆ καὶ πρὸς τὴν κοινὴν ἀπομαλακιζόμενον δίαιταν .
διὸ καὶ μάλιστά φασι τῷ Λυκούργῳ πρὸς τοῦτο τὸ πολίτευμα χαλεποὺς γενέσθαι τοὺς εὐπόρους , καὶ συστάντας ἐπ αὐτὸν ἀθρόους καταβοᾶν καὶ ἀγανακτεῖν τέλος δὲ βαλλόμενος ὑπὸ πολλῶν ἐξέπεσε τῆς ἀγορᾶς δρόμῳ .
καὶ τοὺς μὲν ἄλλους ἔφθασεν εἷς ἱερὸν καταφυγών εἷς δέ τις νεανίσκος , ἄλλως μὲν οὐκ ἀφυής , ὀξὺς δὲ καὶ θυμοειδής , Ἄλκανδρος , ἐπικείμενος καὶ διώκων ἐπιστραφέντος αὐτοῦ τῇ βακτηρίᾳ πατάξας τὸν ὀφθαλμὸν ἐξέκοψεν .